|  |
| --- |
| **דף עבודה: תעודת זהות - האישה השונמית** השלימו את תעודת הזהות על סמך הפסוקים. ליד כל פריט מידע צטטו את הפסוק שממנו אתם לומדים את המידע.  **שם:**  **מקום מגורים:**  **מצב משפחתי:**  **מצב כלכלי:**  **מראה חיצוני:**  **תכונות:**  הרחבה על תעודת הזהות  פעמים שתיאור חיצוני מעיד למעשה על מראה פנימי והוא אלגוריה למשמעות הפנימית: נקרא את פירושו של המלבי"ם על תיאור האישה השונמית כאישה "גדולה":  **"וְשָׁם אִשָּׁה גְדוֹלָה" - פירשו חז"ל: שהייתה גדולה במעשים טובים ובחשיבות.**   * על סמך פירוש זה, מה עוד למדנו על האישה השונמית?   נעמיק מעט יותר בדמותה של האישה, ענו על שאלות אלה:   1. הוכיחו מהפסוקים שהאישה מארחת את אלישע בלי כל רצון לקבל תמורה. 2. אלישע מחליט לברך את האישה בילד. מהי תגובתה? מה אתם לומדים מתגובה זו על תכונותיה ודרך פעולתה של האישה? האם היא בכלל רוצה תינוק? 3. כאשר התינוק מת האישה מחליטה לפנות שוב לאלישע. אפשר ללמוד מהסיפור על היחסים שלה עם בעלה. תארו את יחסים אלו והדגימו מהפסוקים. 4. כיצד פונה האישה לאלישע ומה הדבר מלמד אותנו עליה? 5. הפרשנית והחוקרת גילי זיוון טוענת כי האישה השונמית מלמדת את אלישע ואותנו כמה שיעורים חשובים באשר לכוח ומגבלות הכוח. היא טוענת כי תכונותיה של האישה משפיעות על מעשיו של אלישע קראו את דבריה:   **השיעור שלימדה האישה השונמית את אלישע ו... אותנו**  **סיפור השונמית מלמד אותנו כי כוח פירושו, לפעמים, איפוק. כי כוח פירושו הכרה בחולשותיך, בסופיותנו ובמגבלות שלנו כבני אדם. ובמקביל, סיפורה של השונמית מלמד אותנו כי כוח פירושו יצירה עצמית, עשיית עצמי למה שהנני, כוח פירושו לא לוותר כל עוד ניתן לשנות. סיפור האישה משונם הוא פרק במודעות עצמית סביב השאלה מה ניתן לשנות ומה לא.**  בחרו מעשה אחד של האישה השונמית שאפשר ללמוד ממנו את הדברים שכתבה גילי זיוון. פרטו והדגימו אותו. |

להלן תשובות לדף העבודה: תעודת זהות – האישה השונמית לשימוש המורה:

**שם**: -----

**מקום מגורים**: שונם (פסוק ח)

**מצב משפחתי**: נשואה (פסוק ט – "וַתֹּאמֶר אֶל אִישָׁהּ") בלי ילדים (פסוק יד)

**מצב כלכלי**: בעלת לב רחב ואולי יכולות נוספות – מציעה אירוח, משפצת חדר בעבור הנביא (פסוקים ח, י).

**מראה חיצוני**: אישה גדולה (פסוק ח)

**תכונות:** הכנסת אורחים (פסוקים ח-י), אסרטיבית ויוזמת (פסוקים ח-י), עצמאית (פסוקים ח-י - על היוזמות שלה לאירוח הנביא; פסוק יג – "בְּתוֹךְ עַמִּי אָנֹכִי יֹשָׁבֶת" - דחייה של כל קבלת עזרה), רציונלית, לא הולכת שולל אחרי הבטחות (פסוק טז – לא ממהרת להאמין להבטחת הנביא), יודעת להשפיע ולהפעיל אנשים אחרים (את אלישע - פסוק ח להתארח, ואת בעלה פסוקים ט-י לארח).

הרחבה על תעודת הזהות:

* מהמלבי"ם למדנו שהיא אישה חשובה ובעלת חסד.

1. בפסוקים יא-יג האישה מסרבת להצעת עזרתו עם המלך.
2. לאחר שאלישע מחליט לברך את האישה בילד בפסוק יג אפשר ללמוד כי האישה אינה ממהרת להתמסר לבשורה, היא חוששת להתאכזב. ולכן גם לא ביקשה ילד כאשר הציע אלישע עזרה בפעם הראשונה. היא עסוקה בעשייה של טוב וחסד ולא בציפייה לילד או באבל על היעדרו.
3. פסוקים כא-כה – האישה השונמית פועלת לבד ואינה משתפת את בעלה, ייתכן שבגלל מצוקת השעה.
4. פסוקים כו-כח - האישה אוחזת ברגליו של אלישע – פועלת בפיזיות אף שגיחזי מנסה להדוף אותה. היא דורשת מענה ומזכירה שלא ביקשה מלכתחילה את הטובה הזאת. אנו לומדים שהיא ישירה מאוד ועומדת על שלה ומתעקשת לקבל מענה ראוי.
5. להלן [קישור](http://www.merkazherzog.org.il/article/73) למאמר המלא של החוקרת גילי זיוון שפורסם באתר מכון הרצוג:

<http://www.merkazherzog.org.il/article/73>

1. השונמית אינה שוקעת בדיכאון על שאין לה בן ועסוקה בעשייה מבורכת למען הכלל.
2. כאשר הנער מת היא אינה מוותרת ומאמינה ביכולת לקבל את עזרתו של אלישע והיא מתעקשת על כך.